b'\n_START_ARTICLE_\nV\xc3\xa4\xc3\xa4r\xc3\xa4j\xc3\xa4rvi (Orivesi, Siikaneva)\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 7,1 hehtaaria ja se on 1,0 kilometri\xc3\xa4 pitk\xc3\xa4 ja 150 metri\xc3\xa4 leve\xc3\xa4. Se sijaitsee Siikaj\xc3\xa4rven pohjoispuolella ja Siikaj\xc3\xa4rven laskujoki virtaa sen l\xc3\xa4pi. Se on kapean mutta mutkittelevan muotoinen. Sen levein kohta on 100 metri\xc3\xa4 eli 50 metri\xc3\xa4 kapeampi kuin j\xc3\xa4rven vaatima tila sivuttain. J\xc3\xa4rven it\xc3\xa4p\xc3\xa4\xc3\xa4ss\xc3\xa4 on alle 20 metri\xc3\xa4 kapea salmi, jonka p\xc3\xa4\xc3\xa4ss\xc3\xa4 on lampimainen laajentuma. J\xc3\xa4rvell\xc3\xa4 ei ole kartan mukaan saaria. Sen rantaviivan pituus on 2,4 kilometri\xc3\xa4 ja ne ovat soistuvaa mets\xc3\xa4maata. Rannoille on rakennettu kaksi vapaa-ajan asuntoa. Niille tulee tiet mets\xc3\xa4autotielt\xc3\xa4, joka alkaa Siikakankaalta ja ennen sit\xc3\xa4 kantatielt\xc3\xa4 66. Ruoveden kuntaraja ohittaa j\xc3\xa4rven250 metrin p\xc3\xa4\xc3\xa4st\xc3\xa4.\n_START_SECTION_\nVedenlaatu\n_START_PARAGRAPH_\nJ\xc3\xa4rven vett\xc3\xa4 on tutkittu vain kerran vuonna 1986. Sen mukaan se on perustyypilt\xc3\xa4\xc3\xa4n kirkasvetinen ja rehevyystasoltaan karu j\xc3\xa4rvi. Vedenv\xc3\xa4ri on siihen laskevien suovesien takia liev\xc3\xa4sti ruskea. Veden happitalous on tasoltaan hyv\xc3\xa4, mutta veden happamuus on alhainen (mitattu pH 4,9 ja 5,8). Happamuustaso on liian alhainen kalojen m\xc3\xa4tien ja poikasten kehittymiselle. J\xc3\xa4rvi on muuten virkistysk\xc3\xa4ytt\xc3\xb6\xc3\xa4 varten tyydytt\xc3\xa4v\xc3\xa4ll\xc3\xa4 tasolla.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 (vesist\xc3\xb6aluetunnus 35) L\xc3\xa4ngelm\xc3\xa4veden ja Hauhon reittien valuma-alueen (35.7) Lepp\xc3\xa4hampaanjoen valuma-alueella (35.75), jonka Huikonjoen valuma-alueeseen (35.754) se kuuluu. J\xc3\xa4rven vedenpinnan korkeus on 162,3 metri\xc3\xa4 mpy. Siihen on johdettu kolme lyhytt\xc3\xa4 mets\xc3\xa4ojaa. J\xc3\xa4rvi on Siikaj\xc3\xa4rven laskuojan l\xc3\xa4pivirtausj\xc3\xa4rvi, joka jatkaa Isosilm\xc3\xa4n kautta Jouttijoelle, johon oja yhtyy.\n_START_SECTION_\nHistoriaa\n_START_PARAGRAPH_\nVuoden 1957 peruskartassa j\xc3\xa4rven ohi kulki jo silloin nykyinen Rutaj\xc3\xa4rvelle johtava tie.'